Rozhodnutie Komisie
zo 16. februára 1994
ustanovujúce dočasný zoznam tretích krajín, z ktorých členské štáty povoľujú dovoz zveriny z voľne žijúcej zveri
(94/86/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 92/45/EHS zo 16. júna 1992 o zdravotných a veterinárnych otázkach týkajúcich sa usmrcovania voľne žijúcej zveri a uvádzania zveriny z voľne žijúcej zveri na trh [1], v znení smernice 92/116/EHS [2], a najmä na jej článok 16 ods. 2 a 3,
keďže zverina z voľne žijúcej zveri sa môže dovážať len z tretích krajín alebo častí tretích krajín, ktoré môžu členským krajinám poskytnúť záruky zodpovedajúce podmienkam uvádzania na trh spoločenstva;
keďže s cieľom zjednodušiť prechod nový kontrolný systém je potrebné vypracovať dočasný zoznam príslušných tretích krajín alebo častí tretích krajín, z ktorých je povolený dovoz zveriny z voľne žijúcej pernatej zveri alebo inej zveriny z voľne žijúcej zveri;
keďže je odôvodnené oddeľovať dovoz čerstvého mäsa z párnokopytníkov, ktoré sa môže dovážať z tretích krajín uvedených v zozname časti I prílohy k rozhodnutiu Rady 79/542/EHS [3], naposledy zmenenému a doplnenému rozhodnutím Komisie 93/507/EHS [4];
keďže, so zreteľom na prispôsobenie sa novému systému, ktorý vznikne po prijatí uvedených zoznamov, je odôvodnené stanoviť lehotu na ich používanie;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Členské štáty povoľujú dovoz zveriny z voľne žijúcej pernatej zveri z tretích krajín uvedených v zozname v časti I prílohy.
Členské štáty povoľujú dovoz zveriny z voľne žijúcej zveri okrem zveriny z voľne žijúcej pernatej zveri z tretích krajín uvedených v zozname v časti II prílohy.
Článok 2
Toto rozhodnutie sa bude uplatňovať od 1. júla 1994.
Článok 3
Toto rozhodnutie je adresované členským štátom.
V Bruseli 16. februára 1994